
DINING WITH THE NEIGHBOURS: CULTURE-SPECIFIC TERMS AND THEIR TRANSLA- 
TION EQUIVALENTS IN THE SLOVENE-CROATIAN AND SLOVENE-SERBIAN DICTIONARY. 
The article focuses on culture-specific terms from the lexicological and lexicographical perspec- 
tive, more specifically it analyses the vocabulary connected with the Slovenian national cuisine in 
two bilingual dictionaries, namely the Slovensko-srpski, srpsko-slovenski slovar [Dukanovié 2010] 
and Veliki suvremeni slovensko-hrvatski i hrvatsko-slovenski rječnik [Peti Stantič 2014]. Language 
and culture are inextricably intertwined, since translation does not only happen between lan- 
guages, but also between cultures. When a concept from the material or spiritual world is limited 
to a certain environment and does not exist in the target culture, there is no translation equivalent 
in the target language. Lexicographers are often confronted with a problem when searching for 
translation equivalents in the field of national cuisine in the target culture. This article gives an 
inventory of Slovene dishes and drinks in the two dictionaries and presents various lexicographic 
transfer solutions, including a descriptive translation, an approximate translation or borrowing 
from Croatian and Serbian. All strategies of presenting alternative equivalents have their limita- 


tions, thus the dictionary user often searches for additional help. 

Uporabnik sega po splošnem enojezičnem slovarju, kadar ga zanimajo živost in raba 


leksema, njegov pomen, zapis in izgovor ali odnos do drugih leksemov. Slovar je hkrati tudi 


bogat vir informacij o duhovni in tvarni kulturni, vrednotah ter pogledih na svet določene 


jezikovne skupnosti. Kadar se zgodijo spremembe v družbi, se le-te odražajo tudi v slovarju. 


V zadnjih desetletjih so vključevanje v globalno družbo, tehnološki napredek, spremembe 


v zasebni sferi (medčloveški odnosi, prehranjevanje, prosti čas, oblačenje) spodbudili na- 


stanek ali prevzemanje novega besedišča. 

Glavni namen dvojezičnega slovarja je usklajevanje leksikalnih enot izhodiščnega in 
ciljnega jezika oz. vzpostavljanje ekvivalence s prevodno ustreznico na pomenski, pragma- 
tični in formalni ravni. Zaradi pojma ekvivalenca se v leksikografskem in prevodoslovnem 
okolju lomijo kopja. Teorija je ekvivalenco dolgo časa razumevala kot izključno semantično 
ujemanje, besedno, slovarsko preverljivo ujemanje pa je dojemala kot ideal visoko ekviva- 
lenčnega prevoda. Šele kasneje se semantični ravni pridružita vidik estetike in pragmatike 
[Vervar 2013: 103]. Eugen Nida je v diskurz vpeljal pojem dinamične ekvivalence, ki denota- 
tivno pomenskost nadgradi s konotativno in tekstualno z uveljavitvijo estetskih in pragma- 
tičnih danosti [ Vervar 2013: 105]. 

Jezik in kultura sta neločljivo povezana, saj prevajanje ne poteka le med jezikoma, 
marveč vključuje tudi prenos iz ene kulture v drugo. V vsakem jeziku obstajajo besede, ki 
označujejo pojave iz življenja, zgodovine in kulture govorcev in so omejene le na določeno 
okolje. Taki pojavi ne obstajajo v drugi kulturi, zato zanje ni ekvivalentnih leksikalnih enot. 

Brezekvivalentnost zadeva (1) večino lastnih imen (osebna, zemljepisna imena, 
stvarna) oz. enciklopedične izraze in (2) besede, ki označujejo predmete, koncepte in 
situacije, ki ne obstajajo v izkustvenem svetu govorcev drugih jezikov (v rabi tudi termini 
kulturnospecifični izraz, realija, lokalizem). V ciljnem jeziku obstajajo tudi (3) naključne 
leksikalne vrzeli, ko je pojem v materialnem ali duhovnem svetu znan, ni pa leksikaliziran, 
npr. mnoga hrvaška in srbska poimenovanja sorodstvenih razmerij' nimajo svojih prevedenk 
v slovenščini (npr. sinovac bratov sin v razmerju do moške osebe). Nekatere (4) besede igre, 
pregovori, frazemi tudi nimajo svojega ustreznika v drugem jeziku (npr. režati se kot pečeni 
maček zelo se režati). Bolj kompleksna je (5) slovnična brezekivalentnost - določene slov- 


nične kategorije v nekem jeziku obstajajo, v drugem pa ne (npr. slovenska dvojina). 


Zakrajškova kulturološko besedje deli na pomenske skupine, pri tem pa opozarja, da 
klasifikacija ni edina niti dokončna [Zakrajšek 1990: 304-305]: 

a) etnološko besedje - etnogemi, ki označujejo dele ljudske noše in oblačil (avba); 
nacionalne jedi (kipnik); pijače (dolenjec); dele hiše, orodje, posodo in vaško 
arhitekturo (kozolec); ljudske plese, instrumente, družbne igre (štajeriš); ljudske 
šege in praznovanja (šranga); mitološka bitja in verovanja (povodni mož); 

b) historizmi - leksemi za zgodovinske pojave in realije (tolar); 

c) splošno kulturološko besedje - kulturologemi za pojave in junake ter njihove 


lastnosti iz slovenske književnosti (šentflorjanski); privržence političnih in 


1 O sorodstvenih razmerjih v slovenščini in njihovi primerjavi s hrvaščino, srbščino in bosanščino pred- 
vsem s prevodne perspektive je pisala Đurđa Strsoglavec v Poročni boter in krstna priča [Strsoglavec 201]. 

literarnih gibanj (cankarjanec); za druge druzbene pojave, povezane s slovensko 
kulturo in jezikom (abecedna vojna). 

Zakrajškovi tipologiji bi lahko dodali še nove skupine, mednje sodijo tudi nelatinska 
poimenovanja živalskega (lipicanec) in rastlinskega sveta (kranjski jeglič). Gospodarsko, 
politično in sploh družbeno dogajanje zadnjih 25 let je generiralo tudi novo besedje; z raz- 
padom Jugoslavije, osamosvojitvijo Slovenije so povezani izrazi osamosvojitelj in pomladnik, 
z vzpostavitvijo nove družbene realnosti in odnosov v samostojni državi pa izbrisani, jugo- 
vič. Ne gre zanemariti niti subtkultur (čapac), mladinske kulture (domijada) ter različnih 
izborov in nagrad (kresnik, viktor). 

Pomemben kulturološki element je tudi narodna kuhinja oz. dediščina in sodobnost 
kulinarične in gastronomske kulture nekega naroda, z upoštevanjem regionalnih razlik in 
časovnih sprememb. Regionalna kulturna dediščina obsega jedi in pijačo, ki imajo v neki 
regiji domicil in niso uvožene. Če se je določena tuja jed ustalila na slovenskih krožnikih 
v preteklosti, je treba poiskati njen izvor [Bogataj 2006: 7].? Na hrano se prenehalo gledati 
kot le snov, ki jo telo potrebuje za rast in obstoj, temveč se v prehranjevalnem diskurzu opo- 
zarja tudi na njeno vlogo pri potrjevanju nacionalne identitete. Bogataj je kranjski klobasi in 
slovenski potici, kot znaku posebnosti in prepoznavnosti slovenskosti, posvetil monografiji 
Mojstrovine s kranjsko klobaso? in Potice iz Slovenije.4 Z osamosvojitvijo Slovenije se je 
začelo odkrivanje slovenske kulinarične dediščine in poudarjanje posebnosti v prehrani, ki 
se kaže tudi v povečanju literature s pregledom regionalnih kuhinj. Slovenska turistična or- 
ganizacija je leta 2006 objavila izsledke raziskave Strategija razvoja gastronomije Slovenije, 
v kateri je določenih 24 gastronomskih regij Slovenije z reprezentativnimi jedmi. Sloven- 
ska kulinarika je močno raznolika, saj se je razvila na stičišču vplivov kuhinj Sredozemlja, 
Panonske nižine, alpskega sveta in Balkana. Izoblikovala je okoli 170 značilnih jedi, kot so 
izvirne juhe, močniki iz ajde, mesne jedi, klobase in slaščice. Med najbolj prepoznavnimi 
so potica, idrijski žlikrofi, jota, prekmurski bograč, prekmurska gibanica, pražen krompir, 
ričet, štruklji, matevž, bujta repa, štruklji. Slovenska živila so zaščitena s 3 različnimi znaki: 
zaščitena oznaka porekla (bovški in nanoški sir, tolminc, ekstra deviško olje slovenske Istre 
itd.), zaščitena geografska označba (npr. kraški pršut, zgornjesavinski želodec, kranjska 
klobasa) in zajamčena tradicionalna posebnost (idrijski žlikrofi, prekmurska gibanica, be- 


lokranjska pogača). 


2 Vir: Strategija razvoja gastronomije Slovenije, <http:// http://www.slovenia.info/pictures/TB board/ 
atachments_1/2011/Strategija_gastronomije-31.8.2006_4277_11649.pdf > (dostop 15. 4. 2016). 


3 Založba Rokus Klet, Ljubljana, 2011. 
4 Založba Rokus Klet, Ljubljana, 2013. 

Prispevek predstavlja, v kolikšni meri so poimenovanja značilnih živil, jedi in pi- 
jač vključena pri sosedih, natančneje v slovarjih Slovensko-srpski in srpsko-slovenski slo- 
var |Dukanovič 2008] in Veliki suvremeni slovensko-hrvatski i hrvatsko-slovenski rječnik 
[Peti-Stantič 2014] ter na kakšen način so vzpostavljene prevodne ustreznice. Osnova za 
primerjalno analizo so le tisti elementi nacionalne kuhinje, ki so našli svoje mesto tudi 
v Slovarju slovenskega knjižnega jezika 25 (v nad. SSKJ 2). Druga, deloma prenovljena izdaja 
z letnico 2014, prinaša približno 4500 novih slovarskih sestavkov, ki so odraz sprememb 
v našem vsakdanjiku in družbi v zadnjem četrtstoletju. Slovar obsega 11 850 slovenskih 
besed, leksiko s področja kulinarike in gastronomije pa opredeljujejo terminološki kvalifi- 
katorji gastronomija (mohant gastr. skuta ostrega vonja in pikantnega okusa, narejena iz 
posnetega kravjega mleka, agronomije) ali agronomija (šipon agr. trta z velikimi, na spodnji 
strani kosmatimi listi, dolgimi grozdi in nekoliko podolgovatimi zelenimi jagodami z rjavimi 
lisami). Kvalifikator je večkrat odstoten (rebula trta s srednje velikimi rumenimi grozdi, ki 
se goji v Goriških Brdih). 

Slovar Maje in Vlada Dukanovic je prvi dvojni slovar srbskega in slovenskega jezika 
(v nad. SLO.-SRB). Delo obsega približno 16 ooo gesel v vsakem jeziku. Posebna pridobi- 
tev leksikografskega opisa so ponazarjalni primeri (raba besede v stavku), opozarjanje na 
medjezikovne homonime ter kulturološki komentarji." Prav slednji so koristna navodila 
o pomenu in rabi besede, lahko pa so le duhovite opazke. Uvaja jih znak ". Predstavimo 


primer iztočnice ogrski v slovensko-srbskem slovarju. 


Tabela 1 
OGRSKI 
SLO.-SRB. prid. ugarski 


"Kada u slovenačkoj prodavnici potražite ugarsku salamu dobičete ono što se u Sr- 


biji zove Gavrilovičevom kobasicom ili, u novije vreme, zimskom salamom). 


Veliki suvremeni slovensko-hrvatski i hrvatsko-slovenski rječnik Anite Peti-Stantič je 
prvi tovrstni slovar po osamosvojitvi obeh držav. Zajema približno 30 ooo gesel v vsakem je- 
ziku, pozornost je posvečena vključevanju sodobnega besedja s prikazom rabe v konkretnih 


primerih. Ilustrativno gradivo je bilo zbrano na podlagi analiz elektronskih korpusov? in 


5 Prva izdaja je izhajala v letih 1970-1991 in je bila potem še dvakrat ponatisnjena. 
6 V srbsko-slovenskem slovarju je 85 kulturoloških opomb, v slovensko-srbskem pa 118. 


7 Korpusi FIDA, FIDAplus, GIGAFIDA za slovenski jezik ter Hrvatski nacionalni korpus za hrvaški jezik. 

slovarjev." Novost v slovensko-hrvaski kontrastivni leksikografiji je označevanje razlike med 
denotativnim in konotativnim pomenom besede (označeno s kvalifikatorjem ekspr ali pren). 

Prevajalci jedilnih listov se mnogokrat soočajo z izzivom, kako prevesti nazive naci- 
onalnih jedi, saj želijo zadostiti mnogim zahtevam; upoštevati morajo omejenost prostora 
na največ nekaj strani, s tem tudi besedila, in grafično podobo celotnega menija. Po drugi 
strani pa bi radi gostu restavracije čim bolj približati kulinarično posebnost, tako da samemu 
nazivu jedi ali pijače dodajo opis sestavin in način priprave, ga regionalno umestijo itd. 
Kateri kriterij bo pri prevodu prevladal in koliko dodatnih pojasnil je potrebno vključiti, je 
odvisno tudi od stopnje prepoznavnosti. Predvidevamo, da turist v Sloveniji prej »usvoji« 
kranjsko klobaso, ki je omenjena v vsakem boljšem turističnem vodniku, kot pa npr. tržiške 
bržole,? jed, ki je še marsikateremu Slovencu neznanka. Velikokrat se zgodi, da prevajalec 
pri pripravi prevoda istega jedilnika uporabi različne prevajalske strategije: od uvajanja tujk, 
opisa, dobesednega prevoda, ekvivalenta, ki je bolj znan v ciljni kulturi itd. Za boljšo pona- 
zoritev se lahko doda tudi slikovno gradivo, v gostinskih lokalih pa s pojasnili pomaga tudi 
strežno osebje. Kot primer navajamo jedilnik" v slovenski in angleški različici ljubljanske 


restavracije," kjer strežejo slovenske nacionalne jedi. Gostom mdr. nudijo: 


Tabela 2 
kranjska klobasa »kranjska« sausage — slovenian specialty” 
gibanica gibanica 
grmada grmada 
svinjska ribica po pletersko pork tenderloin in »Pleterje« style (prunes, bacon, 
»Pleterje« plum brandy)? 
sirovi štruklji homemade cheese rolls 


Vprašljivo je, zakaj je pri kranjski klobasi potreben pripis, da gre za slovensko specia- 


liteto, pri gibanici in grmadi pa ne. Z izpustom citata štruklji v angleški različici si zapiramo 


8 Slovar slovenskega knjižnega jezika, Hrvatski enciklopedijski rječnik in Hrvatski čestotni rječnik. 
9 Jed iz koštrunovega ali ovčjega hrbtišča, izvira s pašnih področjih v hribih nad Tržiščem [Bogataj 2008: 268]. 
10 Vir: Gostilna Sokol, <http://www.gostilna-sokol.com/sl/meni-za-skupine> (dostop 1.6.2016). 


u Restavracija Sokol je priljubljena točka med turisti, nahaja se v strogem centru Ljubljane. 


m= 
N 


Kranjska klobasa - slovenska specialiteta. 


Svinjska ribica po pletersko (slive, slanina, pleterska slivovka). 


(vej 


Uporabljen je dobesedni prevod, in sicer domače sirove rolice. 


ie 
aN 

pot, da bi se tako leksem kot sama jed ustalila med novimi uporabniki. Na tem mestu je 
treba omeniti, da članek prvotno obravnava izbrana razmerja med slovenskim, hrvaškim in 
srbskim jezikom, zgornji primer pa je v angleškem jeziku. Temu botruje dejstvo, da v slo- 
venskih restavracijah zlahka ne najdemo jedilnih listov v hrvaškem ali srbskem jeziku, kljub 
temu da so Hrvati oz. Srbi med bolj številnimi turisti." 

V vezanem besedilu je včasih mogoče razbrati pomen neznanega izraza iz širšega 
sobesedila, v primeru jedilnika so v pomoč tudi fotografije ali slike. Prevajanje kulturnospe- 
cifičnih izrazov z leksikografskega vidika zahteva drugačno obravnavo. Leksikograf ne more 
ugibati, kdo je uporabnik slovarja in koliko je (v našem primeru) seznanjen z nacionalno 
kuhinjo; kaj in koliko definirati, da ne bo preveč ali premalo podrobnosti. Sestavljalec prav 
tako ne ve, v katerih okoliščinah bo uporabnik segel po slovarju - pri prevajanju, učenju 
tujega jezika ali morda na turističnem obisku. Želeno je, da je ustreznica v J2 dovolj informa- 
tivna, hkrati pa tako kratka, da jo lahko neposredno vstavimo v sobesedilo, a ti dve zahtevi 
sta težko združljivi. 

Iz analize našega materiala je razvidno, da so pri prevajanju etnogemov bile upora- 
bljene sledeče prevajalske strategije po Ivirju [Ivir 1985: 65-68]: 


a) podajanje definicije oz. opisovanje pojma; prevajalec poda opisni prevod. 


Tabela 3 
SSKJ 2 gost, pretlačen kompot, navadno iz jabolk 
SLO.-HR. gust propasiran kompot (obično od jabuka) 


b) uvajanje tujk in sposojenk: postopek velja tudi kot dopolnilo prvemu. V vezanem 
besedilu se lahko prevzeta beseda uvaja v poševnem tisku (in tako nakaže tujost), 


znotraj besedila ali v paratekstu pa se doda še pojasnilo oz. definicijo pojma. 


Tabela 4 
SSKJ 2 lahko kiselkasto rdeče dolenjsko vino 
SLO.-HR. cviček (vrsta kiselkastog vina) 


15 Po podatkih SURS-a je leta 2015 Slovenijo obiskalo 136 488 turistov iz Hrvaške (kar je 13,5 % več kot leto 
prej) in 86 911 iz Srbije (ali 6,5 % kot leta 2014). Vir: <http://www.slovenia.info/pictures/TB board/ 
atachments 1/2016/STOt tvs 2015 A4 SLO press. 21544.pdf> (dostop 1.07.2016). 

c) zamenjava neznane komponente z znanim elementom iz kulture, v katero se 
prevaja oz. raba funkcionalnega ekvivalenta. V tem postopku se prevajalec kar se 
da želi prilagoditi kulturi ciljnega jezika, tako da za prevod izbere prvino, ki ima 


enak učinek na bralca, primer: 


Tabela 5 
SSKJ 2 pecivo iz kvašenega testa z vmešanimi rozinami 
SLO.-SRB. kuglof 


č) uvajanje splošno znanega ali nevtralnega leksema; postopek vključuje zamenjavo 


kulturnospecifičnih prvin s splošno znanimi, ponavadi z nadpomenko, primer: 


Tabela 6 
SSKJ 2 gosta juha, ki ostane po kuhanju krvavic, navadno zakuhana s kašo 
SLO.-SRB. gusta čorba? 


Ivir navaja še druge prevajalske rešitve, mdr. ustvaritev popolnoma novih poimeno- 
vanj, ki niso motivirana z izvirno besedo, pač pa z značajem zunajjezikovne danosti ter uva- 
janje kalka oz. dobesednega prevoda [Ivir 1985: 65-68]. V analizi ni primera dobesednega 
prevoda. Tak postopek je primeren, ko gre za semantično nedvoumen primer, sicer se zgodi, 
da se prenese napačen pomen ali pa sporočilo sploh ne pride do prejemnika. Ponazorimo to 
s primerom: savinjski želodec prevedemo v srbski ali hrvaški jezik kot savinjski želudac ali 
želudac iz Savinjske doline. Govorec ciljnega jezika bi morda tako jed povezal z juho z želodci 
ali pa tlačenko, a v resnici pa se pod nazivom savinjski želodec skriva trajni suhomesnati 
proizvod s svinjino, ki jo polnijo v svinjski želodec, včasih tudi mehur. 

V nadaljevanju s konkretni zgledi predstavljamo, katere so prednosti in omejitve 


posameznega postopka. 


16 Pridevnik gusta je v tem primeru odveč. V srbsko-slovenskem delu tega slovarja je pri čorba naveden 
prevod obara, gosta juha. 

Tabela 7 
SSKJ 2 lahko kiselkasto rdece dolenjsko vino 
SLO.-HR. (gastr) cviček (vrsta kiselkastog vina) 
SLO.-SRB. kiselo vino iz Dolenjske 


"Reč cviček upotrebljava se i u srpskom jeziku, uglavnom u značenju slovenačko 


domače vino. 


V slo.-hr. slovarju je zapisana sposojenka cviček, poleg tega pa še opisni prevod; iz 
razlage bi sklepali, da gre za splošno razširjeno (ne samo slovensko) vino. Morda je takšna 
strategija uporabljena zaradi dobre prepoznavnosti kulturnospecifične prvine oz. cviček je 
postal integralni del ciljnega jezika. Iztočnico cviček najdemo tudi v jezikovni bazi hrva- 
škega jezika Hrvatski jezični portal? (v nad HJP) z definicijo agr. sorta vinove loze i vino od 
te loze (kontinentalno vino crvene boje). Tudi v tem primeru ni izpostavljeno, da vino pride- 
lujejo v dolenjskem vinorodnem okolišu. Slovensko-srbski slovar poleg opisnega prevoda 


uvaja t. i. kulturološko opombo, ki se v tem slovarju pogosto pojavlja. 


Tabela 8 
SSKJ 2 jed iz vlečenega testa v več plasteh z različnimi nadevi, znana v vzhodni in jugo- 
vzhodni Sloveniji [...]belokranjska, prekmurska, prleška gibanica 
SLO.-HR. gibanica 
SLO.-SRB. - 


V slo.-srb. slovarju ne najdemo iztočnice gibanica, čeprav sodi med najbolj prepo- 
znavne slovenske sladice in jedi nasploh, dodeljena ji je tudi oznaka zajamčene tradicio- 
nalne posebnosti. Govorec hrvaškega jezika je lahko zaveden, saj gre za dve različni jedi: ob 
naročilu (prekmurske) gibanice mu namesto jedi s skuto, mlekom in jajci (kot je opisano 


v bazi HJP),$ postrežejo bogato sladico z makom, skuto, orehi in jabolki. Ta isti primer 


17 Hrvatski jezični portal je nastal na podlagi priročnikov: Rječnik hrvatskoga jezika (V. Anič), Pravopis hr- 
vatskoga jezika (V. Anič), Veliki rječnik hrvatskoga jezika (V. Anič, Kronologija - Hrvatska, Europa, Svijet 
(urednik I. Goldstein), Rječnik stranih riječi (V. Anić), Rječnik stranih riječi Anić (V. Anić), Hrvatski enci- 
klopedijski rječnik (urednik V. Anić idr.), <http://hjp.znanje.hr/index.php?show=baza> (dostop 5. 4. 2016) 


18 Gibanica kulin. pečeno jelo od vučenog tijesta sa sirom, mlijekom i jajima; pita, savijača. 

medjezikovne homonimije je mogoče najti tudi v Jurančičevem Slovensko-srbskohrvaskem 


slovarju [Jurančič 1989]. 


Tabela 9 
SSKJ 2 pecivo iz kvašenega razvaljanega in zvitega testa z različnimi nadevi [...] medena, 
ocvirkova, orehova, pehtranova, rozinova potica 
SLO.-HR. (gastr) gibanica, postregli so jim s čajem in potico poslužili su jih čajem i giba- 
nicom, orehova potica orahnjača, makova potica makovnjača. rozinova potica 
gibanica sa groždicama 
SLO.-SRB. kolač od dizanog testa sa različitim nadevima, potica 


"Potica je tradicionalni slovenački kolač od kiselog testa koji se sprema u svečani- 


jim prilikama. 


V hrvaščini je podana ustreznica gibanica, a ta je navedena že pri slovenski iztoč- 
nici gibanica. Iz tega bi lahko (napačno) sklepali, da sta potica in gibanica v slovenščini 
sinonima. Razlaga je dopolnjena s kolokacijskimi zgledi, h katerim je dodan funkcionalni 
ekvivalent (orahnjača, makovnjača). V srbščini so pragmatične okoliščine podkrepljene 


s kulturološko opombo. 


Tabela 10 
SSKJ 2 nanašajoč se na pehtran[...]pehtranova potica z nadevom iz skute in pehtrana 
SLO.-HR. tarkanjev, od zmijine trave; pehtranova potica kolač u kojem je sastojak zmijina 
trava 
SLO.-SRB. tarkanj, zmijina trava 


"pehtranova potica potica sa ovim aromatičnim začinom 


Slovenska kuhinja uporablja pehtran pri pripravi sladic, medtem ko je drugod znan 
bolj kot začimba v juhah in pečenkah. Od vseh potic je najbolj prepoznavna prav pehtra- 
nova. Vsi trije slovarji ob iztočnici pehtranov navajajo ponazorjalno gradivo pehtranova 
potica. V slovensko-hrvaškem slovarju je pehtranova potica razložena z rabo splošnega 


termina kolač oz. slaščica. 

Tabela 11 

SSKJ 2 1. gosta juha, ki ostane po kuhanju krvavic, navadno zakuhana s kašo 
2. ekspr. slaba pijača 
3. ekspr. neprijeten, zapleten položaj 

SLO.-HR. 1. juha u kojoj su se kuhale krvavice; 
2. (ekspr) splačine 
3. gabula 

SLO.-SRB. gusta čorba 


V hrvaščini leksem (1. pomen) dobi svoj opisni ustreznik, medtem ko slovensko- 
srbski slovar nudi splošno znano besedo. Zgornji primer je izjemen, saj konotativna pomena 


(2. in 3.) v slovenskem in hrvaškem jeziku sovpadata. 


Tabela 12 
SSKJ 2 gostljata jed iz moke in vode [...] 
gastr. drobni svaljki iz moke in jajc za zakuho: pripraviti juho z močnikom 
SLO.-HR. (gast) tarana, kašica 
SLO.-SRB. specifično jelo od vode i brašna 


Tako v slovenščini kot v hrvaščini močnik označuje dve jedi, neke vrste kaše in svaljke. 
Prva jed je že v izhodiščnem jeziku je zelo široko pojmovana, zato je tudi srbska prevedenka 
pomanjkljiva. V takem primeru je za celovito predstavo referenta potrebno pogledali v ku- 
harsko knjigo ali pa slikovno gradivo, ki je danes dosegljivo z enim samim klikom. Vprašljivo 
je, kako bi srbsko ustreznico specifično jelo od vode i brašna dejansko uporabili v prevodu 


vezanega besedila, npr. Mlade prašičke hrani z močnikom. 


Tabela 13 
SSKJ 2 prekajena ali neprekajena sesekljana, grobo mleta začinjena slanina 
SLO.-HR. - 
SLO.-SRB. grubo mlevena i začinjena slanina (kao vrsta namaza) 

Tudi v tem primeru je zaseka našla svojo ustreznico v srbskem jeziku z opisom pojma. 


Tabela 14 
SSKJ 2 drobnejši valjast izdelek z navadno med seboj povezanima koncema, z nadevom iz 
mesa, drobovine ali drugih živil "gastr. [...] kranjska klobasa; lovska klobasa; suha 
klobasa zelo posušena kranjska klobasa 
SLO.-HR. kobasica kranjska 
SLO.-SRB. kobasica 
Tabela 15 
SSKJ 2 1. star. slovenski, 2. nanašajoč se na Kranjsko v stari Avstriji 
"gastr. kranjska klobasa klobasa iz svinjskega mesa in začimb 
SLO.-HR. prid. kranjski 
SLO.-SRB. prid. kranjski, slovenački 


Klobasa, ki je ime dobila v 19. stoletju po slovenskem imenu nekdanje avstro-ogrske 
province Carniole, tj. Kranjske, nosi zaščiteno geografsko označbo. Še danes jo prodajajo 
na dunajskih ulicah, priljubljena pa je tudi v hrvaških in srbskih mesnicah (pod nazivom 
kranjska kobasica), a očitno ne za dolgo. Naziv kranjska klobasa oz. sama mesnina kar 
nekaj let načenja medsosedske odnose. Evropska komisija je odobrila vpis kranjske klobase 
v register zaščitenih geografskih označb. Avstrijskim in nemškim proizvajalcem je še naprej 
dovoljena uporaba imena krainer, hrvaškim pa je zapovedano 15-letno prehodno obdobje, 
v katerem lahko še uporabljajo izraza kranjska oziroma kranjska kobasica. To delikateso 


najdemo v slovensko-hrvaškem slovarju kot kolokacijski zgled. 


Tabela 16 
SSKJ 2 žganje iz borovnic 
SLO.-HR. rakija od borovnice 
SLO.-SRB. rakija, liker od borovnica 

V dvojezičnih slovarjih se nahajajo tudi češnjevec, figovec, sadjevec kot rakija od oz. 
žganje iz izbranega sadja. Medtem ko so žganice v slovarju dobro zastopane, slovenskih vin 
(razen cvička) ni zaslediti. Kako pomembno vlogo ima vino v slovenski družbi in kulturi, 
pričata mdr. tudi dejstvi, da je slovenska himna Zdravljica napitnica, v Mariboru pa več kot 
400 let raste najstarejša trta na svetu (Zametovka). Na seznam avtohtonih in domačih sort 
vinske trte se uvrščajo maločrn, pinela, ranfol, radgonska ranina, refošk, rebula, rumeni 


plavec, šipon, zelen in žametovka. 


Povzetek 

Dvojezična slovarja ponujata malo besed s tematskega polja slovenska nacionalna 
kuhinja. Uporabnik bo zaman iskal priljubljene jedi, kot so bograč, jota, krapi, matevž, 
žlikrofi itd. Za tovrstno leksiko bi veljalo pogledati tudi po pridevniških iztočnicah (npr. 
bovški, idrijski, tolminski, prekmurski, prleški), a teh iztočnic, in posledično kolokacij 
- tipa idrijski žlikrofi - ni. Zato pa lahko poiščemo lekseme borovničevec, cviček, čežana, 
češnjevec, figovec, flancat, fižolovka, flancat, gibanica, godlja, hrustavec, hruševec, močnik, 
narastek, pirh, potica, prežganka, šarkelj, tlačenka, zaseka oz. pehtranov, orehov (potica). 

Kaj kmalu bi slovarjem očitali skromno zastopanost tovrstnega besedja, a prav gotovo 
je eden od vzrokov omejen obseg slovarja; slovensko-hrvaški slovar obsega okoli 30 ooo 
gesel, slovensko-srbski slovar pa okoli 16 ooo. 

Denotativni pomen je največkrat izražen z opisom oz. definicijo, s katero lahko na- 
tančno predstavimo referenčni svet. Težava se pojavi, če želimo tak prevod neposredno vsta- 
viti v besedilo. Predstavljajmo si, da moramo poved Prireditev Teden cvička se seli v Trebnje. 
prevesti v srbščino, tako da slovenski cviček zamenjamo s ponujeno prevedenko kiselo vino 
iz Dolenjske. Naslednji izziv je, kako prevajati tvorjenke iz brezkekvivalentnega leksema, 
npr. Cvičkarija. V analizi se kot prevajalski postopek pojavljata tudi raba funkcionalnega 
ekvivalenta in generalizacija, medtem ko je kalkiranje zelo redko. Treba je priznati, da se 
v slovenski gostinski in turistični ponudbi premalokrat izrablja citatno navajanje nazivov za 
slovenske jedi in pijače (tudi kot dopolnilo opisu), s tem pa se ovira, da bi postali integralni 
del drugega jezika in kulture. 

Konotativni pomen uvajajo kvalifikatorji eksp. oz. pren. (primer godlja). Pragmatične 
okoliščine znotraj same razlage so precej skope, prav gotovo je koristno opozoriti, ko gre 
za tradicionalno jed, priložnost priprave, izvor in razširjenost, zaščitenost itd. Zelo cenjena 
novost v slovensko-srbskem slovarju pa so že omenjene kulturološke opombe, smernice, ki 


vam jih lahko posreduje samo dober poznavalec izhodiščne in ciljne kulture. 


19 Festival, ki predstavlja etnološke in enološke značilnosti Dolenjske in cvička. 

Zaradi sorodnosti vseh treh jezikov in prepletanja kuhinj je včasih težko določiti, ali 
je jed zares nacionalna posebnost ali pa se pojavlja tudi v drugem okolju z drugim nazivom 
kot v primeru (slo.) tlačenka: (hrv.) tlačenica: (srb.) švargla. Treba je upoštevati tudi dejstvo, 
da se določeno jed lahko pripravi na različne načine in z različnimi sestavinami-kolikor 


kuharjev, toliko receptov. 

